stanford-oval/wikipedia huggingface dataset:
Vihtajärvi (Laukaa)

| Vihtajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°21′22″N, 25°55′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskujoki:  Vihtajoki Leppäveteen 
Järvinumero:  14.313.1.001
Mittaustietoja
Pinnankorkeus:  81,7 m  
Pituus:  1,7 km  
Leveys:  360 m  
Rantaviiva:  4,046 km  
Pinta-ala:  34,008 ha  
Tilavuus:  0,0014208 km³ 
Keskisyvyys:  4,18 m  
Suurin syvyys:  10 m  
Saaria:  2 
 fiVihtajärvi 
Vihtajärvi  on Keski-Suomessa Laukaassa Vihtavuoren ja Vihtasillan kylien välissä sijaitseva järvi. Se tunnettiin 1900-luvun lopulla Suomen saastuneimpana järvenä Vihtavuoren ruutitehtaan jätevesien takia.
Maantietoa

Järven pinta-ala on 34 hehtaaria, se on 1,7 kilometriä pitkä ja 350 metriä leveä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 1,4 miljoonaa kuutiometriä eli 0,0014 kuutiokilometriä. Sen keskisyvyys on 4,2 metriä ja suurin syvyys on 10,0 metriä. Sen rantaviivan pituus on 4,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Vihtajoen valuma-alueeseen (14.313) se kuuluu. Järven vedenpinnan korkeus on 81,7 metriä mpy.
1980-luvun saastunein järvi

1990-luvun loppupuolelle asti Kemiran ruutitehdas Vihtavuoressa (nyk. Nammon Vihtavuoren tehdas) laski jätevetensä avo-ojaa pitkin Vihtajärveen ja siitä edelleen Myllyojan kautta Leppäveteen. 1980-luvulla Vihtajärveä sanottiin Suomen saastuneimmaksi järveksi, jonne Kemira laski vesioikeuden luvalla vuosittain 150 tonnia rikkihappoa ja saman verran typpihappoa. Lisäksi järveen on upotettu tonneittain lyijyä ja elohopeaa sisältäviä viallisia patruunoiden nalleja. Vuonna 1985 järven veden pH-arvo oli alle kolmen, mutta nousi 1990-luvun taitteeseen mennessä neutraloinnin avulla noin kuuteen. Saastuttaminen loppui vuonna 1997, ja järvi alkoi elpyä. Rehevöitynyttä järveä on hankala ruopata, koska se nostaisi pohjan raskasmetallimassat esille, jolloin järvi ja sen alapuoliset vedet saastuisivat uudelleen.
Vuokra

Vuokra on sopimuksella perustettu käyttöoikeus toiselle kuuluvaan esineeseen, rakennukseen tai sen osaan tai kiinteistöön vastiketta eli korvausta vastaan. Jos tästä käyttöoikeudesta ei makseta vastiketta, kyse on lainasta. Sopimusta, jolla esineen omistaja tai haltija luovuttaa toiselle oikeuden käyttää esinettä, kutsutaan vuokrasopimukseksi. Sopimus on kaksipuolisesti velvoittava, koska vuokranantaja luovuttaa käyttöoikeuden ja vuokralainen maksaa korvauksen saamastaan oikeudesta.
Vuokra tarkoittaa myös vuokralaisen maksamaa vastiketta eli vuokramaksua.
Vuokrasopimus voi olla voimassa toistaiseksi tai määrätyn ajan, jollei toisin ole säädetty.
Vuokratyyppejä

Huoneenvuokra
Asuinhuoneiston vuokra
Asuinhuoneiston alivuokraus
Asuinhuoneiston jälleenvuokraus
Liikehuoneiston vuokra
Liikehuoneiston edelleenvuokraus
Työsuhdeasunnon vuokra
Maanvuokra
Tontinvuokra
Muun asuntoalueen vuokra
Rakennetun viljelmän vuokra
Maatalousmaan vuokra
Muu maanvuokra
Irtaimen esineen vuokra
Leasing
Käsitteitä

Käyttöoikeuden luovuttaja
Käyttöoikeuden saaja
Aiheesta muualla

Kuvia tai muita tiedostoja aiheesta Vuokra Wikimedia Commonsissa
Laki asuinhuoneiston vuokrauksesta (31.3.1995/481) Finlex. Helsinki. Viitattu 23.10.2011.
Laki liikehuoneiston vuokrauksesta (31.3.1995/482) Finlex. Helsinki:  Edita. Viitattu 23.10.2011.
Maanvuokralaki (29.4.1966/258) Helsinki:  Edita. Viitattu 23.10.2011.
Kauppakaaren 13. luku Finlex. Helsinki:  Edita. Viitattu 23.10.2011.
Web of Science

Web of Science on Clarivate-yhtiön ylläpitämä tieteellisten julkaisujen haku- ja indeksointipalvelu, jolla voidaan etsiä vertaisarvioituja julkaistuja tutkimuksia. Web of Sciencen tietokannoilla seurataan yli 33 000 tieteellistä julkaisusarjaa (2017). Aineiston pohjalta julkaistaan vuosittain esimerkiksi maailman siteeratuimpien tieteilijöiden luettelo (engl. Highly Cited Researchers). Hakukoneella saa myös selville mihin artikkeleihin kyseinen tutkimus viittaa ja mitkä artikkelit viittaavat siihen.
Web of Science oli alkujaan Institute for Scientific Informationin (ISI), sittemmin Thomson Reutersin ja nykyään Clarivaten tuottama palvelu.
Web of Science hakee tietoja lukuisista tietokannoista, joista keskeisimpiin kuuluvat Conference Proceedings Citation Index (yli 160 000 konferenssijulkaisua 1990-), Science Citation Index Expanded, Social Sciences Citation Index, Arts & Humanities Citation Index (A&HCI), Index Chemicus, Current Chemical Reactions ja Book Citation Index.
Vuodesta 2008 lähtien hakupalvelu on sisältänyt myös alueellisia viittaustietoja useasta maasta tai kielialueelta. Siten indeksointi sisältää kasvavassa määrin myös muita kuin englanninkielisten artikkelien viittauksia. Ensimmäisenä Clarivaten Web of Sciencen hakupalvelun isännöimien viitetietokantojen joukkoon liitettiin Kiinan tiedeakatemian kanssa Chinese Science Citation Databasen (CSCD) aineisto. Vuonna 2013 seurasi SciELO Citation Index, joka kattoi Brasilian, Espanjan, Portugalin, Karibian ja Etelä-Afrikan ja vielä 12 Latinalaisen Amerikan maata. Tämän jälkeen tuli Korea Citation Index (KCI) (2014), Venäjän Science Citation -indeksi (2015) ja Arabic Regional Citation Index (ARCI) vuonna 2020.
Hakupalvelu on tilaajapohjainen ja tutkimuslaitokset maksavat sen käytöstä. Web of Science toimii ISI Web of Knowledge -hakukonealustalla.
Aiheesta muualla

It’s time to get the facts (pdf) thomsonreuters.biz. Arkistoitu 6.6.2017. Viitattu 16.6.2017. (englanniksi)
Web of Science factsheet (pdf)  2008. Thomson Reuters. Arkistoitu 6.2.2010. Viitattu 6.10.2009. (englanniksi)
ISI Web of Knowledge (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Web of Science
Käännös suomeksi
Argentiinan ilmavoimat

| Argentiinan ilmavoimat |
| --- | --- |

Toiminnassa:  4. tammikuuta 1945 alkaen
Valtio:  Argentiina
Puolustushaarat:  ilmavoimat
Rooli:  puolustushaara
Komentajat
Nykyinen komentaja:  Enrique Víctor Amrein
konetunnus
Argentiinan ilmavoimat (esp. Fuerza Aérea Argentina) on Argentiinan asevoimien (Fuerzas Armadas de la República Argentina) puolustushaara.
Ilmavoimien historia alkaa 10. elokuuta 1912 perustetusta sotilasilmailukoulusta. Vuonna 1927 perustettiin Dirección General de Aeronáutica koordinoimaan sotakoneiden toimintaan maavoimien kanssa. Samana vuonna Córdobaan perustettiin lentokonetehdas, josta tuli maan lentokoneteollisuuden perusta. 1940-luvulla sekä armeijalla että laivastolla oli lentokoneyksikköjä, jotka 11. helmikuuta 1944 siirrettiin Comando Aeronáuticon alaisuuteen, joka muutettiin 4. tammikuuta 1945 ilmavoimiksi. Toisen maailmansodan jälkeen ilmavoimat otti käyttöön ensimmäisenä Latinalaisen Amerikan maana suihkukoneet Gloster Meteorin myötä. Kalustoon lisättiin myös Avro Lincoln ja Avro Lancaster -pommikoneita. Argentiina kehitti saksalaisten pakolaisten avulla myös omat FMA I.Ae. 27 Pulqui I ja FMA I.A.e 33 Pulqui II -suihkuhävittäjät kuudentena maana maailmassa.
1970-luvulla ilmavoimien kalustoon lisättiin Mirage III -koneet, sekä israelilainen Mirage V:n kopio IAI Dagger. Taisteluihin Argentiinan ilmavoimat osallistui ensi kertaa 1. toukokuuta 1982 Falklandin sodan aikana. Se menetti yli 80 konetta, joita ei saanut korvattua kauppasaarron ja budjettiongelmien vuoksi 1990-luvulla.
Aiheesta muualla

Kuvia tai muita tiedostoja aiheesta Argentiinan ilmavoimat Wikimedia Commonsissa
Argentiinan ilmavoimien verkkosivut
Wava Stürmer

Wava Regina Stürmer (2. lokakuuta 1929 Boma, Belgian Kongo, nykyinen Kongon demokraattinen tasavalta – 6. marraskuuta 2022) oli suomenruotsalainen kirjailija ja sanoittaja, joka toimi myös naisliikkeen piirissä. Hän kirjoitti tekstin tunnettuun feministiseen taistelulauluun "Vi är många".
Teokset

Bevingad vardag (runoja), 1955
Därför att ljuset (runoja), 1967
Ro, ro till Dödmansskär (romaani), 1967
Det är ett helvete att måla himlar (runoja), 1970
Stadens ofullmäktige (romaani), 1972
Möta en människa (runoja), 1973
Slå tillsammans (romaani), 1976
Vår dag (runoja), 1977
Solblåst (runoja), 1980
Fågelvind (runoja), 1982
Väntansväg (romaani), 1985
Anita Andersson (romaani), 1988
Så länge vi minns (runoja), 1990
på mossen (romaani), 1992
Vindarnas gräns (runoja), 1993
Det vete fåglarna (romaani), 1995
För dig Allena (runoja), 1999
Johan Ludvig, Jakobstadspojken som blev nationalskald, 2002
Inte gjort något (romaani), 2005
Teokset > Suomennetut teokset

Johan Ludvig : pietarsaarelaispoika josta tuli kansallisrunoilija / Wava Stürmer, Ulrica Löfholm; 2002
Elämänlangat, suom. Liisa Ryömä ja Maarit Sinervo,1982
Palkinnot

SLS:n palkinto 1974, 1989, 1991
Vaasan läänin taidepalkinto 1972, 1989
Valtion kirjallisuuspalkinto 1986
Svenska kulturfondenin palkinto 1991
Aurinkokeskeinen kiertorata

Elon Muskin Tesla Roadsterin (violetti rata) Aurinkokeskeistä kiertorataa kuvaava animaatio.
Aurinkokeskeinen kiertorata (myös heliosentrinen kiertorata, lyh. HCO) on Aurinkoa kiertävä kiertorata. Aurinkokeskeisillä radoilla ovat Aurinkokunnan neljä sisempää kiviplaneettaa, kun asteroidivyöhykkeen ulkopuolella olevat ulommat planeetat kiertävät Aurinkokunnan massakeskipisteessä sijaitsevaa barysentrista koordinaattia. Radalle laukaiseminen Maasta edellyttää Maan pakonopeuden ylittämistä.
Ensimmäinen keinotekoinen aurinkokeskeiselle radalle laukaistu esine oli vuonna 1959 laukaistu Luna 1 -luotain. Kuuhun törmäytettäväksi suunniteltu luotain väisti suunnitellun törmäyksensä väärin ajoitetun rakettivaiheen polton seurauksena. Heliosentrisiä ratoja on käytetty myös avaruusromun, kuten käytettyjä rakettivaiheiden hautakiertoratoina.[lähde? ]
Argentiinan kansalliskirjasto

| Argentiinan kansalliskirjasto> Biblioteca Nacional Mariano Moreno de la República Argentina |
| --- | --- |

 Argentiinan kansalliskirjaston rakennus Buenos Airesissa (arkkitehdit Clorindo Testa, Francisco Bullrich ja Alicia Cazzaniga, rak. 1962-1992).
Osoite:  Agüero 2502, Buenos Aires CP 1425EID, Argentiina
Sijainti:  Buenos Aires, Argentiina
Valmistumisvuosi:  1992
Suunnittelija:  arkkitehdit Clorindo Testa, Francisco Bullrich ja Alicia Cazzaniga (1961)
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Argentiinan kansalliskirjasto (esp. Biblioteca Nacional Mariano Moreno de la República Argentina) on Buenos Airesin kaupungissa toimiva Argentiinan kansalliskirjasto.
Kansalliskirjaston perusti Mariano Moreno Argentiinan itsenäistyttyä vuonna 1810 alkujaan Buenos Airesin yleiseksi kirjastoksi. Vuonna 1884 kirjasto nimettiin Argentiinan kansalliskirjastoksi.
Kirjaston betonibrutalismia edustava päärakennus on arkkitehtien Clorindo Testa, Francisco Bullrich ja Alicia Cazzaniga suunnittelema. Se suunniteltiin vuonna 1961, ja rakennettiin vuosina 1962-1992.
Aiheesta muualla

Kuvia tai muita tiedostoja aiheesta Argentiinan kansalliskirjasto Wikimedia Commonsissa
The 5 Most Beautiful Libraries In Buenos Aires, Argentina (englanniksi) (theculturetrip.com)
Viitapöllöt

| Viitapöllöt |
| --- | --- |
 Viitapöllö (Phodilus badius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Tornipöllöt Tytonidae
Suku::  Viitapöllöt Phodilus  Geoffroy Saint-Hilaire, 1830
Katso myös
   Viitapöllöt Wikispeciesissä   Viitapöllöt Commonsissa 
Infobox OKNimi-testi OK: 
Viitapöllöt (Phodilus) on tornipöllöjen heimoon kuuluva lintusuku.
Viitapöllöihin (Phodilus) kuuluvia lajeja

Afrikanviitapöllö (Phodilus prigoginei)
Viitapöllö (Phodilus badius)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Aurinkokeskinen maailmankuva

Kaiverrus aurinkokeskisestä maailmankuvasta. Teoksessa Andreas Cellarius, Harmonia Macrocosmica, 1708,
Aurinkokeskinen maailmankuva eli heliosentrinen maailmankuva (kreikan ΄Ηλιος eli Helios, aurinko) on tähtitieteellinen teoria, jonka mukaan kaikki muut taivaankappaleet kiertävät Aurinkoa, vaikkakin Kuu kiertää samalla Maata. Menneinä vuosisatoina sen vahvin kilpailija oli maakeskinen eli geosentrinen maailmankuva, jonka mukaan muut taivaankappaleet kiersivätkin maata.
Eräinä ensimmäisinä aurinkokeskistä todellisuuskäsitystä ehdottivat luultavasti pythagoralaiset 300-luvulla eaa. Samaa ehdottivat antiikissa monet muutkin, mutta tämä näkemys ei kuitenkaan yleistynyt. Käyttöön vakiintui Ptolemaioksen maakeskinen teoria. Tarvetta parempaan teoriaan ei ollut, koska teoria kykeni selittämään havainnot riittävän tarkasti.
Aurinkokeskisen teorian yleistyminen alkoi vasta 1500-luvulla Nikolaus Kopernikuksen esittämänä versiona. Kopernikus oli puolalainen tutkija, joka ensimmäisenä esitti mullistavan ajatuksen, jonka mukaan planeetat, Maa niiden mukana, kiertävät Aurinkoa. Lopullisen hyväksynnän teoria saavutti Galileo Galilein, Tyko Brahen, Johannes Keplerin ja Isaac Newtonin vaikutuksesta, ainakin eurooppalaisen tieteen piirissä. Galilei teki teorian tunnetuksi. Brahen havainnot planeettojen liikkeistä ja Keplerin työ tämän havaintoaineiston kanssa olivat ristiriidassa maakeskisen mallin kanssa, ja Newtonin painovoimalaki tarjosi mallille selkeän ja yksinkertaisen teoreettisen selityksen, joka lisäksi tuotti erittäin tarkkoja ennusteita. Kopernikuksesta alkanutta todellisuuskäsityksen muutosta kutsutaan usein kopernikaaniseksi vallankumoukseksi.
1700- ja 1800-luvulla kuitenkin ilmeni, että Aurinko on vain yksi tähti muiden joukossa. 1900-luvun alussa ilmeni, että Linnunrata on vain yksi galaksi muiden joukossa. Sitten huomattiin, että Linnunrata muodostaa noin 60 muun galaksin kanssa Paikallisen ryhmän, joka on vain yksi galaksiryhmä muiden joukossa ja sitten, että Paikallinen galaksiryhmä kuuluu Neitsyen superjoukkoon, joka on vain yksi superjoukko muiden joukossa. 1980–1990-luvulla varmistui, että Linnunradassa on muitakin aurinkokuntia kuin se, johon Maapallo kuuluu. Näin aurinkokeskinen teoria osoittautui yhdeksi askeleksi tiellä, joka johti maailmankaikkeuden keskipisteen siirtymiseen yhä kauemmas ihmisestä ja sai Maan yhä vähemmän näyttämään erityisasemassa olevalta.
Nykykäsityksen mukaan, johon on vaikuttanut voimakkaasti muun muassa suhteellisuusteoria, kaikki kaikkeuden pisteet ovat fysikaalisesta näkökulmasta samassa asemassa, jolloin mitään tiettyä pistettä ei voida asettaa erikoisasemaan muihin nähden. Tällöin kaikkeuden keskipisteen määrittäminen ei ole mielekästä.
Arto Lahti (kirjailija)

Arto Aapel (Abel) Lahti (15. marraskuuta 1935 Virrat – 26. kesäkuuta 2023 Turku) oli suomalainen nuortenkirjailija.
Lahti tuli ylioppilaaksi ja valmistui kansakoulunopettajaksi Oulun opettajainvalmistuslaitoksesta. Lahden vanhemmat olivat Juho Viljam Lahti ja Olga (o.s. Niemi).
Teoksia

Vaaksa vaaraa ja virsta väärää. Karisto 1966
Wayne Allwine

| Wayne Allwine> Henkilötiedot |
| --- | --- |
Koko nimi:  Wayne Anthony Allwine
Syntynyt: 7. helmikuuta 1947  Los Angelesin piirikunta, Kalifornia
Kuollut: 18. toukokuuta 2009 (62 vuotta)
Puoliso:  Russi Taylor (1991–2009)
Näyttelijä
Aktiivisena:  1977–2009
Merkittävät roolit:  Mikki Hiiri (Mikki Hiiren jouluaatto)
Aiheesta muualla
IMDb 
Elonet
Wayne Anthony Allwine (7. helmikuuta 1947 – 18. toukokuuta 2009) oli yhdysvaltalainen äänitehosteiden editoija ja ääninäyttelijä, joka oli Mikki Hiiren äänenä vuosien 1977–2009 aikana.
Ura

Allwine kiinnostui näyttelemisestä jo lapsena, mutta high school iässä hän kiinnostui enemmän musiikista ja perusti yhtyeen nimeltä The International Singers. Yhtye esiintyi ravintoloissa ja collegeissa pitkin Yhdysvaltoja. Allwine siirtyi työskentelemään vuonna 1966 The Walt Disney Studiosin postihuoneeseen, jonka ohella hän oli tekemisissä myös vaatetuksien kanssa. Muutaman vuoden jälkeen Allwine vaihtoi osastoa äänituotannon puolelle ja pääsi opiskelemaan seitsemän ja puoli vuotta Jimmy MacDonaldin alaisuudessa äänitehosteiden tekemistä.
MacDonald oli myös samaan aikaan Mikki Hiiren ääninäyttelijä ja hänen kuollessa vuonna 1991, Allwinesta tuli Mikki Hiiren kolmas ääninäyttelijä vuonna 1977 televisiosarjassa The Mickey Mouse Club. Seuraavan kerran hän toimi Mikin äänenä televisiossa vuonna 1983 lyhytelokuvassa Mikki Hiiren jouluaatto, jonka jälkeen Allwine toimi hahmon äänenä useissa eri projekteissa niin videopeleissä, kuin televisiosarjoissa ja leluissa aina kuolemaansa asti. Oltuaan Mikki Hiiren äänenä yli 30 vuotta hänestä tuli samalla pisimpään hahmon roolissa ollut ääninäyttelijä.
Allwine kuoli diabeteksen lisätautiin 62-vuotiaana.
Ura > Siviilissä

Hän oli naimisissa ennen kuolemaansa Russi Taylorin kanssa, joka tunnetaan Minni Hiiren ääniroolista. Heillä on yhteensä neljä lasta.
Aiheesta muualla

Voice Chasers (Arkistoitu – Internet Archive) (englanniksi)
Astromerítis

| Astromerítis Αστρομερίτης |
| --- | --- |
 Astromerítis
 Koordinaatit: 35°8′24″N, 33°02′13″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kyläyhdyskunta
Väkiluku (2011):  2 307
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Astromerítis (kreik. Αστρομερίτης) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on 2 307 (2011).
Astromerítiksen kylä sijaitsee Kyproksen keskiosissa Mesaorían tasangolla noin 30 kilometriä länteen pääkaupunki Nikosiasta, aivan saaren jakavan Vihreän linjan eteläpuolella. Kylä on ollut olemassa jo keskiajalla ja esiintyy venetsialaisissa kartoissa nimimuodossa Astromoriti. Kylän nimeä on selitetty useilla tavoilla; erään version mukaan se liittyisi Peloponnesoksella sijaitsevaan Ástrokseen, josta seudulle olisi tullut asuttajia.
Beefeater

Beefeater tarkoittaa seuraavia asioita:
Beefeater, englantilainen gini
beefeater, Lontoon Towerin vartija
Beefeater, ravintolaketju
Beefeater, yhdysvaltalainen punk-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beefeater”, voi hakea sivunnimihaulla, laajalla sivunnimihaulla tai tekstihaulla.
Wayne Carson

| Wayne Carson> Henkilötiedot |
| --- | --- |
Koko nimi:  Wayne Carson Head
Syntynyt: 31. toukokuuta 1943 Denver, Colorado, Yhdysvallat
Kuollut: 20. heinäkuuta 2015 (72 vuotta)
Ammatti:  muusikko
Muusikko
Taiteilijanimi:  Wayne Carson Thompson, Wayne Carson ja Tonky Tomson 
Tyylilajit:  country
Soittimet:  kitara
Levy-yhtiöt:  Monument Records 
  [ Muokkaa Wikidatassa ] [ ohje ]  
Wayne Carson (alkuaan Wayne Carson Head; 31. toukokuuta 1943 Denver, Colorado – 20. heinäkuuta 2015 Nashville, Tennessee) oli yhdysvaltalainen countrymuusikko ja tuottaja. Hänen suurimpia menestyskappaleitaan ovat ikivihreäksi yltänyt "Always on My Mind" ja "The Letter".
Lapsuus ja nuoruus

Wayne Carson tunnetaan myös nimellä Wayne Carson Thompson, sillä hänen vanhempiensa Odie ja Olivia Headin taiteilijanimet olivat Shorty ja Sue Thompson. Wayne Carson alkoi soittaa kitaraa ja kirjoittaa lauluja teini-ikäisenä, hänen esikuvanaan oli Merle Travis. Hän asui tuolloin Springfieldissä Missourin osavaltiossa.
Ura

Carson muutti 1962 Nashvilleen kokeilemaan siipiään musiikkiteollisuuden parissa. Hän palasi parin vuoden kuluttua Springfieldiin. Carsonin ensimmäinen menestyskappale oli "Somebody Like Me" (1966). Sen esitti Eddy Arnold, joka kuitenkin piti sitä liian lyhyenä, joten Carson lisäsi siihen kolmannen säkeistön. Carsonin kynästä alkoi syntyä hitti toisensa jälkeen, mukaan lukien "The Letter" ja "Who’s Julie". "The Letter" myi The Box Topsin levyttämänä singlenä yli miljoona kappaletta.
Carsonin suurin menestyskappale on "Always on My Mind", jonka hänen sanotaan luoneen vain kymmenessä minuutissa. Johnny Christopher, Mark James ja tuottaja Chips Moman sävelsivät kappaleeseen sillan yhdistämään säkeistön kertösäkeeseen. Kappaleesta tuli superhitti Elvis Presleyn tulkintana ja sen maine kasvoi edelleen 1980-luvulla Willie Nelsonin ja Pet Shop Boysin levytyksinä. Nelsonin versio palkittiin Grammylla.
"Always on My Mind" -kappaleesta on levytetty noin 360 versiota ja siitä on myös useita käännösversioita. "The Letter" -kappaleesta on noin tehty noin 200 versiota.
Carsonin kirjoittamia sävellyksiä ovat niin ikään "Neon Rainbow" (1967), "I See the Want to in Your Eyes" (1973) ja "She's Actin' Single (I'm Drinkin' Doubles)" (1974).
Carson pääsi Nashville Songwriters Hall of Fameen vuonna 1997.
Aiheesta muualla

Alchetron: Wayne Carson
Arto Lehtiö

Arto Olavi Lehtiö (28. joulukuuta 1938 Tampere – 15. kesäkuuta 2023 Tampere) oli suomalainen jääkiekkovaikuttaja ja jalkapalloilija. Hän on Suomen Jääkiekkoleijona numero 126.
Lehtiö pelasi urallaan sekä jääkiekkoa että jalkapalloa. Jääkiekossa hän edusti TBK:ta ja Tapparaa, jossa hän voitti nuorten SM-kultaa 1956 ja 1957 sekä hopeaa 1958. Hän lopetti pelaajauransa Tapparan kakkosjoukkueessa miesten alemmilla sarjatasoilla.
Lehtiö pelasi jalkapalloa topparin paikalla Ilves-Kissoissa. Hän oli joukkueessa 1960-luvulla, kun se pelasi jalkapallon Mestaruussarjaa. Lehtiö valmensi Ilves-Kissojen edustusjoukkuetta ja toimi Suomen Jääkiekkoliiton juniorivalmentajana sekä sai Ilves-Kissojen hopeisen ansiomerkin.
Lehtiö toimi poikien ja nuorten maajoukkueiden huoltajana vuosina 1970–1980 ja 1984–1991. Vuosina 1980–1983 hän oli Suomen jääkiekkomaajoukkueen huoltaja. Alle 20-vuotiaiden maajoukkueen huoltajana hän sai maailmanmestaruuden vuonna 1987 ja MM-pronssia 1988.
Arto Lehtiö oli Suomen Jääkiekkomuseon hallituksen jäsen 1983–2010.
Lehtiö toimi siviiliammatissaan kenkätehtaan työnjohtajana sekä myöhemmin Amer yhtymä Oy Koho:n tuotantopäällikkönä. Vuonna 1987 Lehtiö perusti oman jääkiekkovarustekorjauksiin keskittyneen yrityksen, jota liikettä hän johti 30 vuotta.
Lehtiö on haudattu Kalevankankaan hautausmaalle.
Aiheesta muualla

Lehtiön tiedot Jääkiekkomuseon sivulla
Bassam Abu Sharif

Bassam Abu Sharif
Bassam Abu Sharif (arab. بسام أبو شريف‎, Bassām ’Abū Šarīf; s. 1946 Jerusalem) on palestiinalainen poliitikko, joka toimi Jasser Arafatin vanhempana neuvonantajana.
Sharif opiskeli Beirutin amerikkalaisessa yliopistossa. Hän oli George Habashin kanssa mukana perustamassa Palestiinan vapautuksen kansanrintamaa, mutta lähti siitä myöhemmin strategisten näkemyserojen johdosta. Sharif oli lisäksi mukana perustamassa Palestiinan kansallista neuvostoa ja istui sen jäsenenä. Hän työskenteli Ghassan Kanafanin kanssa toimittajana Al-Hadaf-lehdessä. Sharif menetti neljä sormeaan Israelin tekemässä murhayrityksessä.
Sharif kuului varhaisiin kahden valtion mallin kannattajiin ja oli yksi vuonna 1993 alkaneen Oslon rauhanprosessin alullepanijoista. Hän julkaisi kirjat Best of Enemies ja Arafat and the Dream of Palestine.